cyanic-selkie/wikianc huggingface dataset:
ஐபிஎம் சைமன்
ஐபிஎம் சைமன் தனிநபர் தகவல்தொடர்புக் கருவி (IBM Simon Personal Communicator) ஐபிஎம்மால் வடிவமைக்கப்பட்டு மிட்சுபிசு எலெக்ட்ரிக் நிறுவனத்தால் தயாரிக்கபட்ட கையடக்க தொடுதிரை செல்லிடத் தொலைபேசி மற்றும் தனிநபர் எண்மத்துணை ஆகும். இத்தகைய 50,000 கருவிகளை பெல்சவுத் செல்லுலர் நிறுவனம் ஆகத்து 1994க்கும் பெப்ரவரி 1995க்கும் இடையே ஐக்கிய அமெரிக்காவில் விற்றுள்ளது. தொலைபேசி மற்றும் தனிநபர் எண்மத்துணை செயற்பாடுகளை ஒருங்கிணைத்த முதல் நுண்ணறிபேசி  இதுவே ஆகும்.
வரலாறு
நவம்பர் 23, 1992இல் நெவாடாவின் லாசு வேகாசு நகரில் நடந்த கொம்டெக்சு கணினி, தொழினுட்பக் கண்காட்சியில் ஐபிஎம் ஆங்க்ளர் எனக் குறிப்பெயரிடப்பட்ட முன்வடிவக் கருவியை அறிமுகப்படுத்தியது. இது நகர்பேசியையும் தனிநபர் எண்மத்துணையையும் ஒருங்கிணைத்திருந்தது; இதனால் பயனர் தொலைபேசி அழைப்புக்களை ஏற்கவும் விடுக்கவும் முடிந்ததோடு தொலைநகல், மின்னஞ்சல் மற்றும் நகர்பேசிப் பக்கங்களையும் பயன்படுத்த முடிந்தது. கண்காட்சிக்கு வந்தவர்களும் பத்திரிகையாளர்களும் இந்தக் கருவியில் கூடிய ஆர்வம் காட்டினர். இக்கருவி அறிமுகப்படுத்தப்பட்ட அடுத்த நாளே, யுஎஸ்ஏ டுடே என்ற இதழ் தனது பொருளியல் பகுதியின் முதல் பக்கத்தில் இதன் ஒளிப்படத்தை வெளியிட்டது.
இக்கருவியில் ஆர்வம் காட்டிய பெல்சவுத் நிறுவனம் இதற்கு "சைமன் தனிநபர் தகவல்தொடர்பாளர்" என்றப் பெயரைச் சூட்டியது; நவம்பர் 1993இல் கம்பியில்லா உலக மாநாட்டில் பொதுமக்கள் பார்வைக்குக் கொணர்ந்தது. பெல்சவுத் மே 1994 முதலே விற்பனைக்கு விடத் தயாராகவிருந்தும் இக்கருவியின் மென்பொருளில் ஏற்பட்ட தொழினுட்பச் சிக்கல்களால் ஆகத்து 16, 1994 அன்றுதான் வெளியிட முடிந்தது. தான் சேவை வழங்கிய 15 மாநிலங்களிலும் US$899க்கு இரண்டாண்டு ஒபந்தத்துடனும் ஒப்பந்தமின்றி US$1099க்கும் விற்கலாயிற்று. பின்னதாக இந்த விலையை இரண்டாண்டு ஒப்பந்தத்துடன் US$599 ஆகக் குறைத்தது.
சந்தையில் ஆறு மாதங்கள் விற்கப்பட்ட காலத்தில் பெல் சவுத் ஏறத்தாழ 50,000 அலகுகளை விற்றது.
1997 வரை நுண்ணறிபேசி ("smartphone") என்ற சொல் புழக்கத்தில் வராதபோதும், சைமனின்  சிறப்புக்கூறுகளையும் திறன்களையும் நோக்குங்கால் இதுவே முதல் நுண்ணறிபேசி எனக் குறிப்பிடலாம்.
சிறப்புக்கூறுகள்
சைமனில் தொலைபேசி அழைப்புக்களை விடுக்கவும் ஏற்கவும் இருந்த வசதிகளைத் தவிர தொலைப்பிரதிகளையும், மின்னஞ்சல்களையும் நகர்பேசி அகவி அழைப்புக்களை அனுப்பவும் பெறவும் வசதி இருந்தது; முகவரிப் புத்தகம், நாட்காட்டி, சந்திப்பு ஒருங்கிணைப்பு, கணக்குக் கருவி, உலக நேரங்காட்டி, மின்னினியல் குறிப்புப் புத்தகம், கையால் எழுதும்  உரை விளக்கங்கள், சீர்தரப்படுத்தப்பட்ட எழுதுகோல் மற்றும் தொடுதிரை தட்டச்சுக் காட்சிகள் போன்ற கூறுகளைக் கொண்டிருந்தது.
துணைப்பொருட்கள்
ஒவ்வொரு சைமனும் மின்னூட்டு தளம், இரண்டு நிக்கல்-காட்மியம் மின்கலங்கள், பாதுகாப்பு தோலுறையுடன் விற்கப்பட்டன. விருப்பத்தேர்வாக மோட்டாரோலா வடிவமைத்த பிசிஎம்சிஐஏ அகவி அட்டையும்  மணினியுடன் இணைக்க ஆரெசு232  பொருத்துகை தடக்கம்பியும்  எளிய பழைய தொலைபேசிகள் மூலமாக அழைப்புக்களை விடுக்க RJ11 பொருத்துகை தடக்கம்பியும் விற்கப்பட்டன. ஆர்ஜே தடக்கம்பியின் வழியாக பயனாளர்கள் கட்டணமிக்க நகர்பேசிப் பிணையத்தைப் பயன்படுத்தாது நிலைபேசிப் பிணையங்களைப் பயன்படுத்த முடிந்தது. 1994இல் நகர்பேசிச் சேவை வழங்கப்படாத இடங்களிலும் இது பயன்பட்டது.
மேற்சான்றுகள்
பகுப்பு:நகர்பேசிகள் பகுப்பு:நுண்ணறிபேசி மென்பொருள் பகுப்பு:ஐபிஎம்
யோவான் மத்சாக்கர்
யோவான் மத்சாக்கர் (Joan Maetsuycker) (1606 அக்டோபர் 14 அம்சுட்டர்டாம் - 1678 சனவரி 24 பத்தாவியா) 1653 ஆன் ஆண்டு முதல் 1678 ஆம் ஆண்டு வரை டச்சுக் கிழக்கிந்தியப் பகுதிகளின் ஆளுனர் நாயகமாகப் பதவியில் இருந்தார். மத்சாக்கர் லேவன் நகரில் சட்டம் படித்து முதலில் ஹேக் நகரத்திலும் பின்னர் அம்சுட்டர்டாமிலும் சட்ட வல்லுனராகப் பணியாற்றினார். 1636 ஆம் ஆண்டிலிருந்து இவர் டச்சுக் கிழக்கிந்தியப் பகுதிகளில் வாழ்ந்தார். 1646 ஆம் ஆண்டில் இவர் அக் காலத்தில் சிலோன் என அழைக்கப்பட்ட இலங்கையின் ஆளுனர் நாயகமானார். இப்பதவியை ஏழு ஆண்டுகள் வகித்த பின்னர், 1653 ஆம் ஆண்டில் டச்சுக் கிழக்கிந்தியப் பகுதிகளின் ஆளுனர் நாயகமாக உயர்ந்தார். 25 ஆண்டுகள் இப்பதவியில் இருந்து, மிகக் கூடிய காலம் இப் பதவியில் இருந்தவர் என்ற பெயரையும் பெற்றார். இவர் காலத்திலேயே இலங்கையின் போத்துக்கேயரிடம் இருந்த பகுதிகள் முழுவதும் ஒல்லாந்தர் வசமாகின (1658). இந்தியாவின் "கோரமண்டல்" கரை (1658), மலபார் (1663) என்பவற்றையும் ஒல்லாந்தர் கைப்பற்றினர். சுமாத்திராவின் மேற்குக் கரையையும் கைப்பற்றியதுடன், சாவகத் தீவின் உட்பகுதிகளைக் கைப்பற்றும் நோக்கிலான முதலாவது படையெடுப்பும் இடம்பெற்றது.
பகுப்பு:இலங்கையின் ஒல்லாந்த ஆளுநர்கள் பகுப்பு:டச்சுக் கிழக்கிந்தியப் பகுதிகளின் ஆளுனர்கள் பகுப்பு:1606 பிறப்புகள் பகுப்பு:1678 இறப்புகள்
நாகராஜ் மஞ்சுளே
thumb|நாகராஜ் மஞ்சுளே (L) நாகராஜ் மஞ்சுளே (மராட்டி: नागराज मंजुळे) என்பவர் திரைப்படத் தயாரிப்பாளர் ஆவார். இவர் ஃபன்ட்ரி என்ற மராட்டித் திரைப்படத்தை தயாரித்து வெளியிட்டார். இவர் மராட்டியில் எழுதிய 'உன்ஹாச்யா கடாவிருத்த' என்ற பாடல்தொகுப்புக்கு தமாணி சாகித்திய விருது கிடைத்தது.
இந்தியாவின் 61வது தேசியத் திரைப்பட விருதுகள் வழங்கும் விழாவில், ஃபன்ட்ரி என்ற திரைப்படத்துக்காக, சிறந்த திரைப்பட இயக்குனருக்கான விருதைப் பெற்றார்.
இவர் இயக்கிய பிஸ்துல்யா என்ற குறும்படமே தேசிய அளவிலான விருதைப் பெற்றது. ஃபண்ட்ரி என்ற திரைப்படத்துக்காக பல்வேறு திரைத் திருவிழாக்களில் விருதுகளைப் பெற்றார். இவர் மகாராஷ்டிர மாநில அரசின் விருதையும் பெற்றுள்ளார்.
வெற்றிப்படைப்பு
2016 ஆம் ஆண்டு இவர் இயக்கிய சைராட் என்ற மராத்தி மொழிப்படமானது வசூலில் கொடிகட்டி பறந்தது. இப்படத்தில் நடித்த ரிங்கு ராச்குரு 63வது திரைப்பட தேசிய விருது வழங்கும் விழாவில் சிறப்பு விருது வழங்கி கௌரவிக்கப்பட்டார்.
இணைப்புகள்
பகுப்பு:இந்தியத் திரைப்பட இயக்குநர்கள் பகுப்பு:1978 பிறப்புகள் பகுப்பு:வாழும் நபர்கள் பகுப்பு:மராத்தி கவிஞர்கள் பகுப்பு:இந்தியக் கவிஞர்கள் பகுப்பு:தேசிய திரைப்பட விருது வென்றவர்கள் பகுப்பு:மகாராட்டிர எழுத்தாளர்கள் பகுப்பு:1977 பிறப்புகள்
பி. சி. விஷ்ணுநாத்
'''பி. சி. விஷ்ணுநாத்' (P. C. Vishnunadh'') (பிறப்பு 30 மார்ச் 1978) இந்திய தேசிய காங்கிரசைச் சேர்ந்த ஓர் இந்திய அரசியல்வாதி ஆவார். இவர் கேரள சட்டமன்றத்தில் குண்டற தொகுதியை பிரதிநிதித்துவப்படுத்துகிறார்.
விஷ்ணுநாத் கொல்லம் மாவட்டம் கொட்டாரகரையிலுள்ள மாவடியில் பி. செல்லப்பன் பிள்ளை - லீலா சி பிள்ளை ஆகியோருக்குப் பிறந்தார். குறிப்பிடத்தக்க கன்னட கவிஞரும் நாடகக் கலைஞருமான கனகா ஹா மாவை மணந்தார்.
அரசியல் வாழ்க்கை
2006இல் நடந்த கேரள சட்டமன்றத் தேர்தலில் செங்கன்னூர் சட்டமன்றத் தொகுதியிலிருந்து முதன்முதலாக கேரளா சட்டமன்றத்துக்குத் தேர்ந்தெடுக்கப்பட்டார். இவர், இந்தியப் பொதுவுடமைக் கட்சியின் (மார்க்சிசம்) வேட்பாளர் திரு. சாஜி செரியனை 5321 வாக்குகள் வித்தியாசத்தில் தோற்கடித்தார். 2011 ஆம் ஆண்டு கேரள சட்டமன்றத் தேர்தலில் இவர் இரண்டாவது முறையாகத் தேர்ந்தெடுக்கப்பட்டார். இந்தியப் பொதுவுடமைக் கட்சியின் (மார்க்சிசம்) சி. எஸ். சுஜாதா என்பவரை 12500 வாக்குகள் வித்தியாசத்தில் தோற்கடித்தார். 2016 கேரளா சட்டப் பேரவை தேர்தலில் இவர் கே. கே. ராமச்சந்திரன் நாயர் என்ற இந்தியப் பொதுவுடமைக் கட்சியின் (மார்க்சிசம்) வேட்பாளரால் 7983 வாக்குகள் வித்தியாசத்தில் தோற்கடிக்கப்பட்டார். 2021 கேரள சட்டமன்றத் தேர்தலில் குண்டறா சட்டமன்றத் தொகுதியில் போட்டியிட்டு இடதுசாரி ஜனநாயக முன்னணியின் (கேரளா) ஜே. மெர்சிக்குட்டி அம்மாவை 4,454 வாக்குகள் வித்தியாசத்தில் தோற்கடித்தார்.
மற்ற விருப்பங்கள்
இவர், தனது நண்பர் ரமேஷ் மகாயிரம் இயக்கிய "நான் கண்ட கேரளம்" என்ற குறும்படத்தில் ஒரு பாடலைப் பாடியுள்ளார்.
வெளி இணைப்புகள்
பகுப்பு:பதின்மூன்றாவது கேரளச் சட்டமன்ற உறுப்பினர்கள் பகுப்பு:ஆலப்புழை மாவட்ட நபர்கள் பகுப்பு:1978 பிறப்புகள் பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:கேரள அரசியல்வாதிகள்
நதிணி
நதிணி இராகம் கருநாடக இசையில் பயன்படும் இராகங்களில் ஒன்றாகும். இது 14 ஆவது மேளகர்த்தா இராகமாகிய, மேளகர்த்தாச் சக்கரத்தில் 3 ஆவது சக்கரமாகிய அக்னியின் 2 ஆவது இராகம் வகுளாபரண இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம்,சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம், கைசிகி நிஷாதம் (நி2) ஆகிய சுரங்கள் வருகின்றன.
பகுப்பு:வகுளாபரணத்தின் ஜன்னிய இராகங்கள்
டேவிட் ஹேல்
டேவிட் ஹேல் ( David Hale, பிறப்பு: மார்ச்சு 20 1966), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1987-1991 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவிட் ஹேல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1966 பிறப்புகள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:வாழும் நபர்கள்
காஞ்சிபுரம் சொக்கீசுவரர் கோயில்
காஞ்சிபுரம் சொக்கீசுவரர் கோயில் (கௌசிகீசம்) என்றறியப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேலும் இவ்விரைவர்க்கு கௌசிகீசர் எனும் பெயருமுள்ளது. சோழர் காலத்திய கற்கோயிலாக அறியப்பட்ட இக்கோயில் குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.
தல வரலாறு
பார்வதிதேவியின் திருமேனியிலிருந்து உதித்த கௌசிகி என்பவள் அன்பினால் வழிபட்ட தலம். இக்கோயிலில் தலவரலாற்றுச் சிற்பங்கள் பெருமளவில் உள்ளன. கோப்பரகேசரி வர்மன் காலத்திய கல்வெட்டு ஒன்று இக்கோயிலில் கிடைத்துள்ளது.
தல விளக்கம்
கவுசிகேசம், உமாதேவியார் கழித்த கருஞ்சட்டையில் தோன்றிய கவுசிகி பூசித்துப் பெற்ற அருளால் சும்பன் நிசும்பன் என்னும் அசுரரை அழித்துக் காஞ்சியை காவல் செய்யும் பேறு பெற்றனள். இத்தலம் காமாட்சியம்மை கோயிலை அடுத்துப் புறத்தே வடகிழக்கில் உள்ளது.
அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரத்தின் நடுப்பகுதியில்காஞ்சி காமாட்சியம்மன் கோயிலின் எதிரில் வடக்குமாட வீதியில் இக்கோயில் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து  காஞ்சி அபிராமேசுவரர் கோயில் வழியாக காஞ்சிபுரம் காமாட்சியம்மன் கோயில்  முகப்பில் சென்று வடக்கில் பார்த்தால் காமாட்சி கல்யாண மண்டபத்தை ஒட்டியவாறு கிழக்கு நோக்கும் சன்னிதியாக இக்கோயில் தாபிக்கப்பட்டுள்ளது.
படத்தொகுப்பு
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
எட்வர்ட் டைல்கோட்
எட்வர்ட் டைல்கோட் (Edward Tylecote, பிறப்பு: சூன் 23 1849, இறப்பு: மார்ச்சு 15 1938), இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும், 93 முதல்தரத் துடுப்பாட்டப் போட்டிகளிலும் கலந்து கொண்டுள்ளார். இவர் 1882 - 1886 இல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1849 பிறப்புகள் பகுப்பு:1938 இறப்புகள் பகுப்பு:கென்ட் துடுப்பாட்டக்காரர்கள் பகுப்பு:ஆங்கிலேயக் குச்சக் காப்பாளர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
துளை மேடை
வலது|thumb|300x300px|துளை மேடையானது இடது புறத்தில் உள்ள படத்தில் காட்டப்பட்டுள்ளது. நடுவில் உள்ள படம் வாயு உள்நுழையும் குழாய் மற்றும் துளையின் வழிசென்று குமிழ்கள் உருவாவதைக் காட்டுகிறது. வலதுபக்கத்தில் உள்ள படம்  வாயுத்தாழியில் அமைக்கப்பட்டுள்ள பயன்பாட்டில் உள்ள துளைமேடையைக் காட்டுகிறது. துளை மேடை (Beehive shelf) என்பது ஆய்வுகூடத்தில் உள்ள  ஒரு சாதனமாகும். இது வாயுத்தாழியின் மீது கவிழ்த்து வைக்கப்படும் வாயுவை சேகரிக்கும் சாடியைத் தாங்கிப்பிடிக்கவும்,  வாயுவைக் கொண்டுவரும் குழாயை இணைக்கவும் பயன்படக்கூடிய, துணை செய்யும் அமைப்பாக இது உள்ளது.
வரலாறு
இஸ்கெப் எனப்படும் புல்வகையிலிருந்து உருவாக்கப்பட்ட ஆரம்ப கால தேன்கூடுகளின் வடிவத்திலிருந்து இந்தப் பெயர் தோன்றியுள்ளது. தட்டையான சக்கர வடிவினை உருவாக்குவதற்காக, புற்கட்டுக்களை இணைத்து வட்ட வடிவமான ஒரு அமர்விடம் உருவாக்கப்பட்டது. அதே வகையான புற்களைப் பயன்படுத்தி பக்கச்சுவர்களும் எழுப்பப்பட்டன. தேனீக்கள் கூட்டின் உள்ளே செல்வதற்கும், கூட்டிலிருந்து வெளியே வருவதற்கும் ஒரு பாதை உருவாக்கப்பட்டது. இந்த அமைப்பை நினைவுபடுத்துவதாகவே, ஆய்வுக்கூடத்தில் பயன்படும் துளைமேடை அமைந்துள்ளது.
கூடுதல் வாசிப்புக்காக
பகுப்பு:ஆய்வுக்கூடக் கருவிகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
செம்மார்புக் கிளி
செம்மார்புக் கிளி (Red-breasted parakeet)(Psittacula alexandri) என்ற சிற்றினம் சிடாகுல பேரினத்தில் மிகவும் பரவலாகக் காணப்படும் சிற்றினங்களில் ஒன்றாகும். இது புவியியல் மாறுபாடுகளை அதிகமாகக் கொண்ட சிற்றினமாகும்.
விளக்கம்
செம்மார்புக் கிளியின் மார்பில் காணப்படும் பெரிய சிவப்புத் திட்டினால் இதனை எளிதில் அடையாளம் காண முடியும். மீசைக் கிளி என்பது இதனுடைய துணையினங்களைப் பொறுத்து வழங்கப்படும் மாற்றுப் பெயராகும். பெரும்பாலான துணையினங்கள் இந்தோனேசியாவில் உள்ள சிறிய தீவுகள் அல்லது தீவுக்கூட்டங்களில் மட்டுமே காணப்படுகின்றன. இதனுடைய ஒரு துணையினம் அந்தமான் தீவுகளில் காணப்படுகிறது. மேலும் ஒரு துணையினம் தென்கிழக்காசியக் கண்டத்தில் காணப்படுகிறது. தெற்காசியாவின் வடகிழக்கு பகுதியான இமயமலை அடிவாரத்திலும் இவை காணப்படுகின்றன. காட்டுப் பறவை வர்த்தகத்தால் சில தீவு இனங்கள் அச்சுறுத்தப்பட்டுள்ளன. சாவகம் தீவில் நியமன சிற்றினம் அழிவை அண்மித்துள்ளது.
இந்த சிற்றினத்தின் காட்டு வாழிட உயிரிகள் தற்போது மும்பை போன்ற நகரங்களில் தங்கள் வாழ்வை வாழக் கற்றுக்கொண்டுள்ளன. இந்தியாவில் சென்னை மற்றும் பெங்களூரு போன்ற பிற நகரங்களில் சிறிய எண்ணிக்கையில் இவை உள்ளன.
வகைப்பாட்டியல்
வலது|thumb| பெண், வங்காளதேசம் செம்மார்புக் கிளிகள் 1758-ல் சுவீடன் இயற்கை ஆர்வலர் கரோலஸ் லின்னேயஸால் சிசுடமா நேச்சரேவின் பத்தாவது பதிப்பில் விவரிக்கப்பட்டுள்ளது. சிட்டாகசு பேரினத்தில் வைக்கப்பட்டு சிட்டாகசு அலெக்சாண்ட்ரி என்ற இருசொல் பெயரை உருவாக்கினார். இதன் வாழிடமானது சாவகம் தீவு ஆகும். 1800ஆம் ஆண்டில் பிரான்சு இயற்கை ஆர்வலர் ஜார்ஜஸ் குவியரால் அறிமுகப்படுத்தப்பட்ட சிட்டாகுலா பேரினத்தில் செம்மார்புக் கிளி தற்போது வைக்கப்பட்டுள்ளது. பேரினப் பெயர் "கிளி" என்பதற்கான லத்தீன் வார்த்தையான சிட்டாகசு என்பதற்குக் கிளி என்ற பொருளாகும். அலெக்சாண்ட்ரி என்ற குறிப்பிட்ட பெயர் பேரரசர் அலெக்சாந்தர் என்பவரின் நினைவாக இடப்பட்டது.
எட்டு துணையினங்கள் அங்கீகரிக்கப்பட்டுள்ளன: அவை:
வில்லிபாரதம்
வில்லிபாரதம் உருவான கதை
வில்லி பாரதம் முன்னுரை வில்லிபாரதம் நூலாசிரியர் குறிஞ்சிகாப்பிய அமைப்பு கிருட்டிணன் தூது முதல் நாள் தூது இரண்டாம் நாள் தூது மூன்றாம் நாள் தூது நான்காம் நாள் தூது தூதில் இடம் பெறும் பாத்திரங்கள் காப்பியச் சிறப்பு கிளைக் கதைகள் அணி நலன்கள் வருணனை வில்லிபாரதமும் பிறவும் தமிழ் இலக்கிய வரலாறும் பாரதமும் இராமாயணமும் வில்லிபாரதமும் தொகுப்புரை கேள்வி பதில்கள் இப்பகுதி என்ன சொல்கிறது? இப்பகுதி பாரதம் என்றால் என்ன என்பதைக் குறிப்பிடுகிறது. தமிழிலக்கியத்தில் பாரத நூல்கள் பற்றிய விளக்கங்களைக் கூறுகின்றது. குறவர்வில்லிபுத்தூரார் பற்றிய வரலாற்றையும், வில்லிபாரதத்தின் கதையமைப்பு, வருணனை பற்றிய விளக்கத்தையும் கூறுகிறது. தனிவாழ்விலும் பொதுநிகழ்வுகளிலும் தூதுவிடுத்தல் பற்றிய குறிப்பினையும் பாண்டவர்கள் சார்பாகக் கிருட்டிணன் தூது சென்றதன் விளைவு பற்றியும் எடுத்துரைக்கிறது.
இதைப் படிப்பதால் என்ன பயன் பெறலாம்? • தமிழில் பாரதக் கதையைச் சொல்ல மேற்கொள்ளப்பட்ட முயற்சிகளைப் பற்றி அறியலாம்.
• தனி மனித ஒழுக்கத்தின் இழிவு, மேன்மை பற்றித் தெரிந்து கொள்ளலாம். உலகில் அழிவைத் தரும் போருக்கு அடிப்படைக் காரணங்களுள் ஒன்று மண்ணாசை என்பதை எடுத்துச்சொல்லலாம்.
• கண்ணனின் இளம்பருவ விளையாடல்கள், வீரச்செயல்கள் பற்றி அறியலாம். தருமத்தின் முன் அதர்மம் அழியும் என்பதனை விளங்கிக் கொள்ளலாம்.
முன்னுரை
பாரதம் என்னும் சொல்லுக்கு - பரதனது வம்சத்தவரைப் பற்றிய நூல் என்று பொருள். இந்தப் பரதன் சந்திரவம்சத்தில் துஷ்யந்த மகாராசனுக்குச் சகுந்தலையினிடந்தோன்றிப் புகழ் பெற்ற குறவர்வில்லிஅரசன். பரத வம்சத்தைச் சேர்ந்த பாண்டவர், துரியோதனன் ஆகியோரைப் பற்றியும் அவர்களைச் சார்ந்தவர்களைப் பற்றியும் உணர்த்தும் நூல் பாரதம் எனப்பட்டது. நான்கு வேதங்களுக்குச் சமமாக ஐந்தாம் வேதம் என இந்நூல் போற்றப்பட்டது. அனைவராலும் வழிபடத்தக்க மேம்பாட்டை உடையதாயிருத்தலால், இந்த இதிகாசம், 'மகா' எனும் அடைமொழி கொடுக்கப்பட்டு, மகாபாரதம் எனவும் வழங்கும். இந்நூலை முதலில் செய்த வேத வியாசமுனிவரால் வைக்கப்பட்ட 'பாரதம்' என்கிற பெயரே, வழிநூலாகிய இத்தமிழ் நூலுக்கும் பெயராயிற்று. எனவே வில்லிபாரதம் ஒரு வழிநூல்.
வில்லிபாரதத்தில் உலூகன் தூது, கிருட்டிணன் தூது, சஞ்சயன் தூது என்னும் மூன்று தூதுச்சருக்கங்கள் உள்ளன. இவற்றில் உலூகன் தூதும், கிருட்டிணன் தூதும் பாண்டவர் சார்பாக நூற்றுவர்பால் அனுப்பப் பெற்றவை. சஞ்சயன் தூது திருதராட்டிரனால் பாண்டவர்பால் விடுக்கப்பெற்றது. கிருட்டிணன் தூது 264 பாடல்களால் விரிவாகப் பேசப்பட்டுள்ளது. காப்பியத்தின் உயிர்ப்பகுதியாகக் கிருட்டிணன் தூது அமைகிறது. முதலில் அண்ணன் தம்பி பூசலாக உருவானது; பிறகு பாண்டவர், கெளரவர் மானப்பிரச்சினையாக ஆனது; அதற்குப்பிறகு அரசியல் பிரச்சினையாக வளர்ந்தது. இவ்வாறு ஒரே காப்பியத்தின் கருவானது மூன்று நிலைகளில் நிற்பதால் தான், பாரதம் என்றென்றும் சுவை மிக்க காப்பியமாக விளங்கிவருகிறது.
வில்லிபாரதம்
தமிழில் அதிகமான கலந்து வரும் நூலாக வில்லி பாரதம் காணப்படுகிறது. சுருங்கச் சொல்லல், விளங்கவைத்தல், ஓசையுடைமை, ஆழமுடைத்தாதல் முதலிய நூலழகுகள் இந்நூலில் அமைந்துள்ளன. ஆழ்வார்களுடைய சொற்களும், பொருள் கருத்துகளும் சிற்சில இடங்களில் எடுத்தாளப்பட்டுள்ளன.
திண்டமங்கலம் தேனீஸ்வரர் கோயில்
திண்டமங்கலம் தேனீஸ்வரர் கோயில் தமிழ்நாட்டில் நாமக்கல் மாவட்டம், திண்டமங்கலம் என்னும் ஊரில் அமைந்துள்ள சிவன் கோயிலாகும்.
வில்லிபாரதம்
நல்லாப்பிள்ளை பாரதம்
குறவர்வில்லிபுத்தூரார் பாடிய பாரதத்திலே சுருக்கமாகக் கதையைத் தொகுத்துக் கூறும் 300, 400 பாடல்கள் தவிர, மற்றைய நாலாயிரஞ் செய்யுட்களை எடுத்துக்கொண்டு, பிற்காலத்தில் நல்லாப்பிள்ளை என்பவர், புதிதாகத் தாம் 11 ஆயிரம் பாடல்கள் பாடி, இடையிடையிற்கோத்தும் இறுதியில் சேர்த்தும் பாரதம் 18 பருவங்களையும் பூர்த்தி செய்தார்; அது நல்லாப்பிள்ளை பாரதம் என வழங்கப்படுகிறது.
நூலாசிரியர்
திருமுனைப்பாடி நாட்டில் வக்கபாகையென்னும் இராசதானியில் கல்வி, அறிவு, செல்வம், அதிகாரங்களில் குறைவின்றி ஆட்சி செலுத்தி வந்தவன் வரபதியாட் கொண்டான். கல்வி, கேள்வித்திறமைகளையும், அடக்கம், அன்பு, ஒழுக்கம் முதலிய நற்குணங்களையும் கொண்ட குறவர்வில்லிபுத்தூராரின் ஆற்றலைக் கேள்வியுற்ற அம்மன்னன் அவரை அழைத்துத் தனது அவைப் புலவராக்கினான். தனது சமஸ்தானத்துக்கு, உலகம் உள்ளவரைக்கும் அழியாத பெருமை உண்டாகும்படி,வேத வியாசர் எழுதிய மகாபாரதத்தைத் தமிழில் எழுதும்படி வேண்ட, அவ்வாறே குறிஞ்சி குறவர் வில்லிபுத்தூரார் பாடினார்.
திண்டமங்கலம் தேனீஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
வில்லிபாரதம்
நூலாசிரியர்
குறவர்வில்லிபுத்தூரார் திருமுனைப் பாடி நாட்டில் சனியூரில் வீரராகவாச்சாரியாருக்கு மகனாக அவதரித்தவர், வைணவ மதம் சார்ந்த அந்தணர் என்னும் செய்திகள் நூலின் சிறப்புப் பாயிரத்தின் மூலம் அறியமுடிகிறது. தன்னை ஆதரித்த வரபதியாட்கொண்டானை இந்நூலின் இடையிடையே புகழ்ந்து பேசியுள்ளார். இவர் மகாபாரதம் தவிர வேறு நூல் எதுவும் பாடியிருப்பதாகத் தெரியவில்லை. பிற்காலத்தவர் இவரை 'குறவர்வில்லிபுத்தூராழ்வார்' என்றே குறிப்பிட்டனர். இவருடைய காலம் ஏறக்குறைய 16ஆம் நூற்றாண்டு ஆகும். திருவண்ணாமலையில் வாழ்ந்த அருணகிரிநாதருடைய சம காலத்தவர் குறவர்வில்லிபுத்தூரார் என்றும் கூறப்படுகிறது.
நூலாசிரியர் பற்றிய கதை
குறவர்வில்லிபுத்தூரார்க்கும் இவர் தம்பியர்க்கும் தாய் பாகத்தைப் (பரம்பரைச் சொத்துரிமை) பற்றி விவாதமுண்டாக, அவ்விஷயத்தை அவர்கள் அரசனிடம் கொண்டு சென்றனர்; குறிஞ்சி அரசன் இவரது கல்வித் திறத்தை கேள்வியுற்று அறிந்தவனாதலால், 'இவ்வளவு கற்றறிந்தவர்க்கும் உண்மையறிவு உண்டாகவில்லையே! என்று வருத்தமடைந்து அவ்வுண்மையறிவை இவர்க்கு உண்டாக்குவதற்கு ஏற்ற உபாயம் மகாபாரத நூலைப் பயிலும் படி செய்வதே' என்று உறுதிசெய்து, 'மகாபாரதத்தை நீர் தமிழில் பாடவேண்டும்; பாடின பின்பு தான் உங்கள் வழக்குத் தீர்க்கப்படும்' என்று கட்டளையிட்டான்; உடனே இவர் அவ்வாறே அப்பாரதத்தைப் பாடி, அந்நூலின் நீதியின் கருத்தூன்றியவராய், பின்பு தாமே தம் பங்கை தம்பியர்க்கே கொடுத்துவிட்டார் என்றும் இவரைப் பற்றி ஒரு கதை வழங்குகிறது.
திண்டமங்கலம் தேனீஸ்வரர் கோயில்
கோயில் அமைப்பு
இக்கோயிலில் தேனீஸ்வரர் சன்னதியும், விநாயகர், நந்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
வில்லிபாரதம்
இதர விவரங்கள்
வில்லிபாரதம், வியாசர் எழுதிய மகாபாரத நூலைத் தழுவியது. எனினும்,பாரதத்தின் முற்பகுதியை மட்டுமே குறவர்வில்லிபுத்தூரார் தமிழில் எழுதியுள்ளார். மிகப் பெரிய நூலான மகாபாரதத்தைச் சுருக்கிப் பத்து பருவங்களில் 4351 பாடல்களில் தந்துள்ளார். வியாச பாரதத்தில் முக்கிய உறுப்புகளில் ஒன்றான பகவத்கீதை வில்லிபாரதத்தில் உள்ளடக்கப்படவில்லை. வில்லிபாரதம் பெருமளவு சமஸ்கிருதக் கலப்புக் கொண்டதாகக் காணப்படுகின்றது.
மேற்கோள்கள்
பகுப்பு:மகாபாரதம் தொடர்பான நூல்கள்பகுப்பு:மேற்கு தொடர்ச்சி மலைகுறிஞ்சி:பகுப்பு:15 ஆம் நூற்றாண்டுத் தமிழ் நூல்கள்
திண்டமங்கலம் தேனீஸ்வரர் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நிதாஉல் இஸ்லாம் (சிற்றிதழ்)
நிதாஉல் இஸ்லாம் முதலாவது இதழ்|thumb|right நிதாஉல் இஸ்லாம் என்பது இலங்கையின் மத்திய மாகாணத்தில் நாவலப்பிட்டி நகரிலிருந்து 1984ம் ஆண்டு முதல் தொடர்ச்சியாக வெளிவரும் ஓர் இசுலாமியக் காலாண்டு இதழாகும். நிதாஉல் இஸ்லாம் என்பது அரபு மொழிச் சொல்லாகும். இதன் தமிழ்க்கருத்து இசுலாமிய அழைப்பு என்பதாகும்.
முதலாவது இதழ்
1984ஆம் ஆண்டு பெப்ரவரி மாதம் முதல் வெளிவருகின்றது.
நிர்வாகம்
இதன் பிரதம ஆசிரியர் மௌலவி எம். க்யூ. புர்ஹானுத்தீன் அஹ்மத். இவர் ஒரு எழுத்தாளரும், மார்க்க அறிஞருமாவார். இச்சஞ்சிகை நாவலப்பிட்டி சொய்சாகலை அல்-இர்பான் வெளியீட்டுப் பணியகத்தால் வெளியிடப்படுகின்றது.
உள்ளடக்கம்
இசுலாமியக் கட்டுரைகள், மொழிபெயர்ப்புக் கட்டுரைகள், சிறுகதைகள், கவிதைகள், துணுக்குகள், குர்ஆன் விளக்கவுரை, வரலாற்றுச் சான்றுகள், மாணவர் பக்கம், நேயர் நெஞ்சம், ஐயமும் தெளிவும் வினா - விடை போன்ற பல்வேறு அம்சங்களை உள்ளடக்கியதாக வெளிவருகிறது.
ஆதாரம்
பகுப்பு:ஈழத்து சஞ்சிகைகள் பகுப்பு:இலங்கை இசுலாமியத் தமிழ் இதழ்கள் பகுப்பு:இசுலாமிய தமிழ் இதழ்கள்
நந்தா (திரைப்படம்)
நந்தா (Nandha) 2001 இல் வெளிவந்த தமிழ்த் திரைப்படம் ஆகும். இத்திரைப்படத்தை பாலா எழுதி இயக்கியுள்ளார். இத்திரைப்படத்திற்கு யுவன் சங்கர் ராஜா இசையமைத்துள்ளார். சூர்யா, லைலா, ராஜ்கிரண், கருணாஸ் ஆகியோர் முக்கியக் கதாப்பாத்திரத்தில் நடித்துள்ளனர்.
வகை
நாடகப்படம்
கதை
சிறைச்சாலையிலிருந்து வெளிவரும் நந்தா தனது தாயாரையும் தங்கையையும் காண்பதற்கு வீடு செல்கின்றான். ஆனால் அங்கு அவன் தாய் அவன் மீது உள்ள வெறுப்பு காரணமாக அவனிடம் பேச மறுக்கவே,தனது படிப்பினைத் தொடர்வதற்காக நந்தா முயல்கின்றான். அப்பொழுது அவனது செலவுகளை ஏற்றுக்கொள்கின்றார் அவ்வூரின் நன்மதிப்பைப் பெற்ற ஒருவர்.இதற்கிடையில் இலங்கையில் இருந்து அகதியாக வரும் ஒரு பெண்மணியிடம் இவனுக்கு காதல் மலர்கின்றது.அவனைத் தனது பிள்ளை போல வளர்த்தவர் அவரது குடும்ப உறுப்பினர்களாலேயே கொல்லப்பட அவர்களைப் பழி வாங்கத் துடிக்கின்றான் நந்தா.
பாடல்கள்
பகுப்பு:2001 தமிழ்த் திரைப்படங்கள்‎ பகுப்பு:சூர்யா நடித்துள்ள திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:லைலா நடித்த திரைப்படங்கள்
பியே, பார்வோன்
பியே (Piye) (once transliterated as Pankhy or Piankhi; இறப்பு:கிமு 714) பண்டைய எகிப்தின் எகிப்தின் மூன்றாம் இடைநிலைக் காலத்தின் முடிவின் போது எகிப்தை ஆண்ட இருபத்தி ஐந்தாம் வம்சத்தை நிறுவிய எகிப்தியரல்லாத பார்வோன் ஆவார். 25-ஆம் வம்சத்தவர்கள் எகிப்தின் தெற்கே அமைந்த நூபியா (தற்கால சூடான்) பகுதியின் குஷ் இராச்சியத்தினர் ஆவார். பார்வோன் பியே எகிப்தை கிமு 744 முதல் கிமு 714 முடிய 30 ஆண்டு ஆண்டார். நூபியா மற்றும் மேல் எகிப்து பகுதிகளை ஆன்ட பார்வோன்]] பியேவின் தலைநகரம் நூபியாவின் நபதா நகரம் ஆகும். பார்வோன் பியே, தீபை உள்ளிட்ட கீழ் எகிப்து பகுதியின் பார்வோன்களை வெற்றி கொண்டு திறை வசூலித்தார்.
பியேவின் கல்லறை பிரமிடு, நூபியாவின் எல்-குர்ருவில் உள்ளது. இவரது கல்லறைக் கோயில் ஜெபெல் பார்கலில் உள்ளது. பார்வோன் பியே நிறுவிய கல்வெட்டு குறிப்புகள் கொண்ட சிற்பத்தூண் ஜெபெல் பார்கல் அகழாய்வின் போது 1872-இல் கண்டுபிடிக்கப்பட்டது.
வெளி இணைப்புகள்
பகுப்பு:கிமு 710 இறப்புகள் பகுப்பு:எகிப்திய மன்னர்கள் பகுப்பு:எகிப்தின் இருபத்தி ஐந்தாம் வம்சம்
குருந்தன்கோடு பத்ரகாளியம்மன் கோயில்
குருந்தன்கோடு பத்ரகாளியம்மன் கோயில் தமிழ்நாட்டில் கன்னியாகுமரி மாவட்டம், குருந்தன்கோடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிளப்பி (வடிவவியல்)
தள வடிவவியலில் முக்கோணத்தின் ஒரு உச்சியின் வழியாக வரையப்படும் கோட்டுத்துண்டானது அம் முக்கோணத்தின் சுற்றளவை இருசமக்கூறிடுமானால் அது அம் முக்கோணத்தின் பிளப்பி (splitter) என அழைக்கப்படுகிறது. பிளப்பிக் கோட்டுத்துண்டின் மற்றொரு முனை முக்கோணத்தின் எதிர்ப்பக்க வெளிவட்டம் அப் பக்கத்தினைத் தொடும் புள்ளியாக இருக்கும்  பிளப்பியின் இம் முனையானது முக்கோணத்தின்  பிளக்கும் புள்ளி   ( splitting point) எனப்படுகிறது. மேலும் வெளித்தொடு முக்கோணத்தின் உச்சிகளில் ஒன்றாகவும், மான்டார்ட் உள்நீள்வட்டமானது முக்கோணத்தின் பக்கங்களைத் தொடும் புள்ளிகளில் ஒன்றாகவும் இப் புள்ளி அமையும்.
ஒரு முக்கோணத்தின் மூன்று பிளப்பிகளும் அம் முக்கோணத்தின் நாகெல் புள்ளி வழியாகச் செல்கின்றன. இதனால் நாகெல் புள்ளியானது "பிளப்பி மையம்" எனவும் அழைக்கப்படுகிறது. முக்கோணத்தின் பிளப்பிகள் அம் முக்கோணத்தின் விழுகோடுகள் ஆகும்.
வெளியிணைப்புகள்
பகுப்பு:முக்கோண வடிவவியல்
மலேசிய வெள்ளம் 2020–2021
மலேசிய வெள்ளம் 2020–2021 (ஆங்கிலம்: Malaysian Floods 2020–2021; மலாய்: Malaysian Floods 2020–2021) என்பது 2020-ஆம் ஆண்டின் பிற்பகுதியிலும் 2021-ஆம் ஆண்டின் தொடக்கத்திலும் மலேசியாவின் பல மாநிலங்கள் வெள்ளத்தில் மூழ்கிய நிகழ்வாகும்.
வெள்ளம் காரணமாக பல்லாயிரக்கணக்கான மக்கள் பேரிடர் புனர் மையங்களில் தற்காலிகமாக தங்க வைக்கப்பட்டனர். அத்துடன் வெள்ளத்தால் பாதிக்கப்பட்ட பகுதிகளில் ஏறக்குறைய அனைத்து வகையான தரைவழி போக்குவரத்துகளும் துண்டிக்கப்பட்டன.
பாதிக்கப்பட்ட பகுதிகள்
தீபகற்ப மலேசியாவின் பல பகுதிகள் வெள்ளத்தால் பாதிக்கப்பட்டன. இந்த முறை பகாங்  மற்றும் ஜொகூர்  மாநிலங்கள் கடுமையாகப் பாதிக்கப்பட்டன. திராங்கானு,  கிளாந்தான், சிலாங்கூர் மற்றும் பேராக் ஆகிய மாநிலங்களும் பாதிக்கப்பட்ட பிற மாநிலங்களாகும். கிழக்கு மலேசியா, சபா மாநிலத்தின் பியூபோர்ட் மாவட்டத்திலும் வெள்ளம் ஏற்பட்டது.
வெள்ளத்திற்கான காரணம்
தென்சீனக் கடலைத் தாக்கிய வடகிழக்கு பருவக்காற்று காரணமாக தீபகற்ப மலேசியா முழுவதும் தொடர்ச்சியாகப் பல நாட்கள் பலத்த மழை பெய்தது. கனமழை தாய்லாந்தையும் தாக்கியது. மேலும் அங்கு கடுமையான வெள்ளம் ஏற்பட்டது.
சேதம்
பெரும் அளவில் ஏற்பட்ட வெள்ளப் பெருக்கினால் பாதிக்கப்பட்ட மாநிலங்களில் பெரும்பாலான தரைவழி போக்குவரத்துகள் பாதிக்கப்பட்டன. பகாங்கின் பிரேசர் மலையில் நிலச்சரிவு ஏற்பட்டது.
கிழக்கு கடற்கரை விரைவுச்சாலை வழியாக காராக்கில் இருந்து லஞ்சாங் வரை செல்லும் அனைத்து வாகனங்களுக்கும் அந்தச் சாலை மூடப்பட்டது. கூட்டரசு சாலைகளும் மற்றும் மாநிலச் சாலைகளும் மூடப்பட்டன.
உயிரிழப்புகள்
இந்த வெள்ளத்தினால் கிளாந்தான், பாசீர் பூத்தே கம்போங் தாசெக் கோங் காலா (Kampung Tasek Gong Kala) எனும் கிராமத்தில் ஒருவர் கொல்லப்பட்டார். பகாங், சுங்கை புவாஸ் (Sungai Puas) எனும் இடத்தில், இரண்டு குழந்தைகள் வலுவான நீரோட்டத்தில் அடித்துச் செல்லப்பட்டு மரணம் அடைந்ததாகப் பதிவு செய்யப்பட்டது. ஜொகூரில் ஒரு பெண்ணும் மற்றும் ஓர் இளைஞரும் உயிரிழந்தனர்.
எச்சரிக்கை
மலேசிய வானிலை ஆய்வுத் துறை (Malaysian Meteorological Department), நவம்பர் 2020 தொடக்கத்தில் இருந்து கனமழை மற்றும் வெள்ள எச்சரிக்கைகளை அறிவித்து வந்தது.
வெள்ளத்தின் போது
மலேசிய தேசிய பாதுகாப்பு மன்றத்தின் (National Security Council (Malaysia) அறிவுறுத்தல்களின் அடிப்படையில்; தற்காலிக வெளியேற்ற மையங்கள் (Temporary Evacuation Center) சமூக நலத் துறையால் (Social Welfare Department) திறக்கப்பட்டு இயக்கப்பட்டன.
வெள்ளத்தால் பாதிக்கப்பட்டவர்களின் நலனுக்கான தங்குமிடம், உணவு உள்ளிட்ட அனைத்து அடிப்படைத் தேவைகளையும் சமூக நலத்துறை வழங்கியது.
மேலும் காண்க
பகுப்பு:மலேசியாவில் வெள்ளப்பெருக்கு பகுப்பு:2021 இல் மலேசியா
மெத்திலினோலாக்டோசின்
மெத்திலினோலாக்டோசின் (Methylenolactocin) என்பது C11H16O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பெனிசிலியம் என்ற பூஞ்சையிலிருந்து இது தனித்துப் பிரிக்கப்படுகிறது. செயற்கை செல் ஆய்வில் புற்று நோயை எதிர்க்கும் பண்பை கொண்டுள்ளது. 4-மெத்திலிடீன்-5-ஆக்சோ-2-பெண்டைலாக்சோலோன்-3-கார்பாக்சிலிக் அமிலம் என்று ஐயுபிஏசி முறையில் பெயரிடப்பட்டு அழைக்கப்படுகிறது.
மேற்கோள்கள்
பகுப்பு:கார்பாக்சிலிக் அமிலங்கள் பகுப்பு:இலாக்டோன்கள்
குவலயாபரணம்
குவலயாபரணம் இராகம் கருநாடக இசையில் பயன்படும் இராகங்களில் ஒன்றாகும். இது 72 மேளகர்த்தாச் சக்கரத்தில் 14ஆவது மேளகர்த்தா இராகமாகிய 3வது சக்கரமாகிய அக்னியின் 2வது இராகம் வகுளாபரணத்தின் ஜன்னிய இராகம் ஆகும்.
இந்த இராகத்தில் ஷட்ஜம்,சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1),சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:வகுளாபரணத்தின் ஜன்னிய இராகங்கள்
குமாரை கிராமம் பூமாலை பச்சையப்பன் கோயில்
குமாரை கிராமம் பூமாலை பச்சையப்பன் கோயில் தமிழ்நாட்டில் கடலூர் மாவட்டம், குமாரை கிராமம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் இரண்டு காலப் பூசைகள் நடக்கின்றன. பங்குனி மாதம் உத்திரம் முக்கிய திருவிழாவாக நடைபெறுகிறது. ஆவணி மாதம் தீமதி திருவிழா திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாடகர்குழுக் கல்விமான்
பாடகர் குழுக் கல்விமான் (choral scholar) என்பவர் தனது படிப்புச் செலவுகளுக்காக பள்ளி அல்லது பல்கலைக்கழகப் பாடகர்குழுவில் பாடிப் பணம் பெறும் மாணவர் ஆவார். இந்த நடைமுறை ஐக்கிய ராச்சியத்தில் உள்ள பேராலயங்களால் நடத்தப்படும் பள்ளி கல்லூரிகளில் புழக்கத்தில் உள்ளது.
கேம்பிரிட்ஜ் அரசர் கல்லூரி, கேம்பிரிட்ஜ் புனித ஜான் கல்லூரி, ஆக்ஸ்ஃபோர்டு புதுக் கல்லூரி போன்ற கல்லூரிகள் தங்களின் பாடகர் குழுவிற்காகப் புகழ்பெற்றவையாகும். இவ்வாறு பயிலும் மாணவர்கள் தேவாலயத்தில் நடைபெறும் ஆராதனைகளில் பாடவேண்டும். பெரும்பாலான நாட்களில் இதற்கான ஒத்திகை இருக்கும்.
பகுப்பு:ஐக்கிய இராச்சியத்திலுள்ள பல்கலைக்கழகங்கள் பகுப்பு:கிறித்தவ வழிபாடு
இன்டெல்
thumb|248x248px|இண்டெல் இன்டெல் கார்ப்பரேஷன் (nasdaq: INTC; ; euronext: INCO) என்பது வருவாய் அடிப்படையில் உலகின் மிகப்பெரிய குறைக்கடத்தி சில்லு உற்பத்தியாளர் ஆகும். இந்நிறுவனம் நுண்செயலிகளின் x86 வரிசையின் கண்டுபிடிப்பாளர் ஆகும். இந்தச் செயலிகள் பெரும்பாலான தனிநபர் கணினிகளில் காணப்படுகின்றன. இன்டெல் நிறுவனம் ஜூலை 18, 1968 ஆம் ஆண்டில் இன்டெ க்ரேடேட் எல க்ட்ரானிக்ஸ் நிறுவனமாக நிறுவப்பட்டது (இருந்தாலும் "இன்டெல்" என்ற வார்த்தையானது இன்டெல் லிஜென்ஸ் என்ற வார்த்தையிலிருந்து உருவானது என்ற தவறான கருத்து நிலவுகின்றது). மேலும் இது அமெரிக்காவின் கலிபோர்னியா மாகாணம் சாந்தா கிளாராவில் அமைந்தது. இன்டெல் மதர்போர்டு சில்லுத்தொகுப்புகள், நெட்வொர்க் இடைமுக கட்டுப்படுத்திகள் மற்றும் ஒருங்கிணைந்த மின்சுற்றுகள், ப்ளாஷ் நினைவகம், கிராபிக் சில்லுகள், உட்பொதிக்கப்பட்ட செயலிகள் மற்றும், தகவல்தொடர்பு மற்றும் கணினி தொடர்பான பிற சாதனங்களையும் உற்பத்தி செய்கின்றது. குறைக்கடத்தி முன்னோடிகளான ராபர்ட் நோய்ஸ் மற்றும் கோர்டன் மூரே ஆகியோரால் நிறுவப்பட்டது. ஆண்ட்ரூ க்ரூவ் அவர்களின் செயல்பாட்டுத் தலைமை மற்றும் மேற்பார்வையுடன் பரவலாக இணைந்துள்ளது. இன்டெல் ஆனது முன்முனை உற்பத்தித் திறனுடன் மேம்பட்ட சில்லு வடிவமைப்புத் திறனை இணைக்கின்றது. இது அடிப்படையில் பொறியாளர்கள் மற்றும் தொழில்நுட்பங்களுக்கு முதன்மையாகப் பெயர்பெற்றது. 1990 ஆம் ஆண்டுகளின் இன்டெல்லின் "இன்டெல் இன்சைடு" விளம்பரப் பிரச்சாரம் அதையும் அதன் பென்டியம் செயலியையும் மிகவும் பிரபலமாக்கியது.
இன்டெல் நிறுவனம் SRAM மற்றும் DRAM நினைவகச் சில்லுகளின் ஆரம்பகால உருவாக்குநராக இருந்து, 1980 ஆம் ஆண்டுகளின் ஆரம்பம் வரையில் அதன் வணிகத்தின் பெரும்பான்மையை இது பிரதிநிதித்துவப்படுத்தியது. இன்டெல் தனது முதல் நுண்செயலி சில்லை 1971 ஆம் ஆண்டில் உருவாக்கிய நேரத்தில், அவர்களின் முதன்மை வணிகமான தனிநபர் கணினியில் (பி.சி) அது வரையில் வெற்றிபெறவில்லை. 1990 ஆம் ஆண்டுகளில், கணினித் துறையின் அதீத வளர்ச்சியை ஊக்கமளிக்க இன்டெல் புதிய நுண்செயலி வடிவமைப்புகளில் அதிகம் முதலீடு செய்தது. இந்தக் காலகட்டத்தில் இன்டெல் ஆனது கணினிகளுக்கான நுண்செயலிகளின் ஆற்றல்வாய்ந்த வழங்குநராகியது. மேலும் இது வேகமான வளர்ச்சியாகவும் மற்றும் சிலநேரங்களில் அதன் சந்தை நிலையினைப் பொறுத்து முரண்பாடான முறைகளாகவும் அறியப்பட்டது, குறிப்பாக AMD க்கு எதிராகவும் முரண்பாடானதாக இருந்தது. கணினித் துறையின் இயக்கத்தைக் கட்டுப்படுத்துவதில் இது மைக்ரோசாப்ட் நிறுவனத்திற்கு தடையாகவும் இருந்தது. மில்வார்டு பிரவுன் ஆப்டிமர் மூலம் வெளியிடப்பட்ட 2009 ஆம் ஆண்டின் உலகின் மிகவும் வலிமையான 100 வர்த்தக நிறுவனங்கள் பட்டியலானது, இந்நிறுவனத்தின் வர்த்தக மதிப்பு 4 இடங்களால் முன்னேறியுள்ளதைக் காண்பித்தது - 27 ஆம் இலக்கத்திலிருந்து 23 ஆம் இலக்கம்.
இதுதவிர, அதன் குறைக்கடத்திகள் பணியில், இன்டெல் நிறுவனம் மின் செலுத்துகை மற்றும் உற்பத்தி ஆகியவற்றில் ஆராய்ச்சியைத் தொடங்கியது.
தொடக்கம் மற்றும் ஆரம்ப காலங்கள்
thumb|right|200px|அமெரிக்காவின் சாண்டா கிளாரா, CA இலுள்ள இன்டெல் தலைமையிடம்
இன்டெல் நிறுவனம் 1968 ஆம் ஆண்டில் கோர்டன் இ. மூரே ("மூரின் விதி" புகழ், வேதியியலாளர் மற்றும் இயற்பியலாளர்) மற்றும் ராபர்ட் நாய்ஸ் (இயற்பியலாளரும் ஒருங்கிணைச் சுற்றின் இணைக் கண்டுபிடிப்பாளரும் ஆவார்) ஆகியோரால் நிறுவப்பட்டது. அந்நேரத்தில் அவர்கள் ஃபேர்சைல்டு செமிகண்டக்டர் (Fairchild Semiconductor) நிறுவனத்திலிருந்து விலகினர். மற்ற ஃபேர்சைல்டு பணியாளர்கள் பலரும் பிற சிலிக்கான் வேலி (Silicon Valley) நிறுவனங்களில் பங்கேற்கச் சென்றனர். இன்டெல்லின் மூன்றாவது பணியாளராக ஆண்டி க்ரோவ் இருந்தார். ஒரு இரசாயனப் பொறியாளரான இவர் 1980 ஆம் ஆண்டுகளின் பெரும்பகுதியிலும், உயர் வளர்ச்சி காலமான 1990 ஆம் ஆண்டுகளிலும் இந்நிறுவனத்தைக் கொண்டுநடத்தினார். குரோவ் தற்போது நிறுவனத்தின் முக்கிய வணிக மற்றும் உத்தியோகப்பூர்வ தலைவராக நினைவு கூரப்படுகின்றார். 1990 ஆம் ஆண்டுகளின் இறுதியில், இன்டெல் உலகின் மிகப்பெரிய மற்றும் மிகுந்த வெற்றிகரமான வணிக நிறுவனங்களில் ஒன்றானது.
பெயர் பிறப்பு
அதன் தொடக்கத்தில், கார்டன் மூர் மற்றும் ராபர்ட் நாய்ஸ் இருவரும் தங்களது புதிய நிறுவனத்திற்கு மூர் நாய்ஸ் என்று பெயரிட விரும்பினர். இருப்பினும் அந்தப் பெயரானது மோர் நாய்ஸ் (அதிக இரைச்சல்) என்பதைப் போன்று குறிப்பிடும்படி ஒலித்தது — நாய்ஸ் (இரைச்சல்) என்பது பொதுவாக தவறான குறுக்கீட்டுடன் தொடர்பைக் கொண்டிருந்ததால் அந்தப் பெயர் ஒரு மின்னணு நிறுவனத்திற்கு பொருத்தமற்றதாக இருந்தது. பின்னர், அவர்கள் தங்களின் நிறுவனத்தை INT egrated EL ectronics (இண்டெக்ரேடேட் எலெக்ட்ரானிக்ஸ்) அல்லது சுருக்கமாக Intel (இன்டெல்) என்று அழைக்க முடிவெடுப்பதற்கு முன்னதாக, என்.எம் எலெக்ட்ரானிக்ஸ் என்ற பெயரைக் கிட்டத்தட்ட ஒரு வருடத்திற்குப் பயன்படுத்தினர். இருப்பினும், இன்டெல் என்ற பெயரை ஒரு உணவகத் தொடரானது தமது வர்த்தக முத்திரையாக பதிவுசெய்திருந்தது. எனவே ஆரம்பத்தில் அந்தப் பெயருக்கான உரிமையைப் பெறவேண்டியிருந்தது.
சந்தேகமாக இருந்த உணவகமான இம்பரியல் ஹவுஸ் மோட்டல்ஸ், இங்க் முதலில் அக்டோபர் 21, 1968 ஆம் ஆண்டில் அந்தப் பெயருக்கான தமது சர்வீஸ் மார்க் விண்ணப்பத்தைப் பதிவுசெய்திருந்தனர். இது இன்டெல் விண்ணப்பத்தின் தேதியான ஏப்ரல் 24, 1969 க்கு முன் பதிவுசெய்யப்பட்டது. இது 1968 ஆம் ஆண்டில் இன்டெல் கார்பரேஷன் நிறுவப்படுவதற்கு முன்னதாகவும் இருந்தது.
இன்டெல் அவர்களின் வர்த்தக முத்திரைக்காக முதல் பயன்பாட்டை மார்ச் 11, 1969 இல் அறிவித்தது. "ஒருங்கிணைச் சுற்றுகள், ரெஜிஸ்டர்ஸ் மற்றும் குறைக்கடத்தி மெமரிகள்" என்ற விவரக்குறிப்பை USPTO க்கான தங்களின் விண்ணப்பத்தில் நிறுவனம் வழங்கியது, இது ஹோட்டலை விட முற்றிலும் வேறுபட்டது. INTEL வர்த்தக முத்திரைக்கான பதிவுத்தேதி ஜூன் 15, 1971 ஆகும். 40 ஆண்டுகளுக்கும் மேலாக, இன்டெல் நிறுவனம் விடாமுயற்சியுடன் மூன்றாம் தரப்புகளிலிருந்து தங்கள் வர்த்தக முத்திரையை பாதுகாத்துக் கொண்டிருக்கின்றது மற்றும் இது அந்நிறுவனம் விற்கும் ஒவ்வொரு தயாரிப்பிற்கும் மற்றும் சேவைக்கும் பொருந்துகின்றது.
ஆரம்பகால வரலாறு
இன்டெல் பல வேறுபட்ட கட்டங்கள் வாயிலாக வளர்ந்திருக்கின்றது. இது ஸ்தாபிக்கப்பட்டபோது, இன்டெல் ஆனது அதன் குறைக்கடத்திகள் உருவாக்கத்திறன் மூலம் மிக எளிதாக வேறுபடுத்தி அறியப்பட்டது. அதோடு அதன் முதன்மை தயாரிப்புகளாக நிலையான சீரற்ற அணுகல் நினைவக (SRAM) சில்லுகள் இருந்தன. 1970 ஆம் ஆண்டுகளில் அதன் உற்பத்தி செயலாக்கங்களை விரிவுபடுத்தி மேம்படுத்தியதாலும் மற்றும் பலவகையான தயாரிப்புகளை உற்பத்தி செய்ததாலும் இன்டெல்லின் வணிகமானது வளர்ந்தது. இன்னமும் பல்வேறு நினைவக சாதனங்களில் ஆதிக்கம் செலுத்துகின்றது.
இன்டெல் ஆனது வணிகரீதியில் கிடைக்கும் தனது முதலாவது நுண்செயலியை (இன்டெல் 4004) 1971 ஆம் ஆண்டிலும், முதல் மைக்ரோகணினிகளில் ஒன்றை 1972 ஆம் ஆண்டிலும் உருவாக்கிய போதிலும், 1980 ஆம் ஆண்டுகளின் ஆரம்பத்தில் அதன் வர்த்தகமானது மாறும் சீரற்ற அணுகல் நினைவக சில்லுகள் மூலமாக ஆதிக்கம் செலுத்தியது. இருப்பினும், ஜப்பானிய குறைக்கடத்திகள் உற்பத்தியாளர்களிடமிருந்து வந்த போட்டி அதிகரித்தது. 1983 ஆம் ஆண்டில், இந்தச் சந்தையின் இலாபமானது அதிகளவில் குறைந்தது. மேலும் ஐ.பி.எம் தனிநபர் கணினியின் திடீர் வெற்றி இதை உறுதிப்படுத்தியது. பின்னர்-சி.ஈ.ஓ க்ரோவ் நிறுவனத்தின் நோக்கத்தை நுண்செயலிகளுக்கு மாற்றி, அந்த வர்த்தக மாதிரிக்குரிய அடிப்படை நோக்குகளையும் மாற்றினார்.
1980 ஆம் ஆண்டுகளின் இறுதியில் இந்த முடிவு சரியானது என்று வெற்றிகரமாக நிரூபிக்கப்பட்டது. ஐ.பி.எம் க்கு நுண்செயலி வழங்குநராக அதன் தற்செயலான நிலையில் மிதந்தது, மற்றும் அதன் போட்டியாளர்கள் தனிநபர் கணினி சந்தையில் விரைவான வளர்ச்சி அடைந்தனர், இன்டெல் 10-ஆண்டுகால சதவீதமற்ற வளர்ச்சியில் முதன்மையான (மற்றும் அதிக இலாபமுடைய) வன்பொருள் வழங்குநராக PC துறையில் தொடக்கத்தை ஏற்படுத்தியது. 1990 ஆம் ஆண்டுகளின் இறுதியில், அதன் பெண்டியம் செயலிகளின் வரிசையானது மிகவும் பிரபலமாகியது.
குறையும் தேவையும் ஆதிக்க சவால்களும்
2000 ஆம் ஆண்டிற்குப் பின்னர், உயர்-நிலை நுண்செயலிகளுக்கான தேவையில் வளர்ச்சி குறைந்தது. போட்டியாளர்கள், குறிப்பாக AMD (அதன் முதன்மையான x86 கட்டமைப்பு சந்தையில் இன்டெல்லின் மிகப்பெரிய போட்டியாளர்), குறிப்பிடத்தக்க சந்தைப் பங்கைப் பெற்றது. தொடக்கத்தில் தாழ்வு-நிலை மற்றும் இடை-நிலை செயலிகளில் இருந்தது, ஆனால் இறுதியில் தயாரிப்பு வரம்பைக் கடந்தது, இதன் முக்கிய சந்தையில் இன்டெல்லின் ஆதிக்க நிலை வெகுவாகக் குறைந்தது. 2000 ஆம் ஆண்டுகளின் ஆரம்பத்தில்-சி.ஈ.ஓ கிரேக் பாரெட் நிறுவனத்தின் வணிகத்தை குறைக்கடத்திகளின் பக்கத்திற்கு திருப்ப முயன்றார், ஆனால் இந்த நடவடிக்கைகளில் சில இறுதியாக வெற்றியடைந்தன.
இன்டெல் பல ஆண்டுகள் வழக்கில் தன்னை ஈடுபடுத்திக்கொண்டு இருந்தது. அமெரிக்கச் சட்டமானது தொடக்கத்தில் நுண்செயலிகள் இடவியலுக்கு (சுற்றுகள் தளவமைப்புகள்) தொடர்புடைய அறிவுசார் சொத்து உரிமைகளை ஏற்றுக்கொள்ளவில்லை. குறைக்கடத்தி சில்லுப் பாதுகாப்புச் சட்டம் 1984 ஆம் ஆண்டு வரையில், ஒரு சட்டத்தை இன்டெல் மற்றும் குறைக்கடத்தி தொழிற்துறைச் சங்கம் ஆகியவற்றால் (எஸ்.ஐ.ஏ) எதிர்நோக்கப்பட்டது. 1980 ஆம் ஆண்டுகளின் பிந்திய பகுதியிலும், 1990 ஆம் ஆண்டுகளின் போதும் (இந்தச் சட்டம் அமலாக்கப்பட்டது) இன்டெல் நிறுவனமும் 80386 CPU க்கு போட்டி சில்லுகளை உருவாக்க முயன்ற நிறுவனங்கள் மீது வழக்கு தொடர்ந்தது. இன்டெல் வழக்குகளில் தோற்ற போதிலும் வழக்குகள் போட்டி நிறுவனங்களுக்கு சட்டரீதியான சாசனத்துடன் சுமையாக இருந்தது குறிப்பிடத்தக்கது. 1990 ஆம் ஆண்டுகளின் ஆரம்பத்திலிருந்து பொறுப்பாண்மைக்கு எதிரான குற்றச்சாட்டுகள் மனதில் கொதிப்பை உண்டாக்கின. மேலும் 1991 ஆம் ஆண்டில் இன்டெல்லுக்கு எதிரான ஒரு வழக்கும் தொடரப்பட்டது. மீண்டும் 2004 ஆம் ஆண்டிலும் பின்னர் மீண்டும் 2005 ஆம் ஆண்டிலும் தேவையற்ற போட்டி தொடர்பான இன்டெல்லுக்கு எதிரான மேலும் உரிமைக்கோரிக்கையை ஏ.எம்.டீ கொண்டு வந்தது.
2005 ஆம் ஆண்டில், சி.ஈ.ஓ பால் ஓடெல்லினி, நிறுவனம் அதன் முதன்மையான செயலி மற்றும் சில்லுத்தொகுப்பு தளங்களில் (நிறுவனம், டிஜிட்டல் ஹோம், டிஜிட்டல் ஆரோக்கியம் மற்றும் நகரும் தன்மை ஆகியவற்றில்) மீண்டும் கவனம் செலுத்தத் தொடங்கினா. இது 20,000 க்கும் மேலான புதிய பணியாளர்களை பணியில் அமர்த்த வழிவகுத்தது. செப்டம்பர் 2006 ஆம் ஆண்டில் இலாபம் குறைந்ததன் காரணமாக, நிறுவனமானது 10,500 பணியாளர் நீக்கம் அல்லது அதன் பணிச்சுமையில் சுமார் 10 வீதக் கட்டுப்படுத்தலை ஜூலை 2006 ஆன் ஆண்டில் அறிவித்தது.
மீண்டும் ஊக்கம் பெறுதல்
இழந்த சந்தை வேகத்தை மீண்டும் சந்திக்க வேண்டி, இன்டெல் அதன் முந்தைய தொழில் நுட்ப முன்னணியை மீண்டும் பெறுவதற்கு அதன் புதிய தயாரிப்பு மேம்பாட்டு மாதிரியை வெளியிட்டது. அது அதன் "டிக்-டாக் மாதிரி" என்று அறியப்படுகின்றது. இந்த திட்டமானது நுண்கட்டமைப்பு கண்டுபிடிப்பு மற்றும் செயலாக்கக் கண்டுபிடிப்பு ஆகியவற்றின் வருடாந்திர மாற்று அடிப்படையிலானது.
2006 ஆம் ஆண்டில், இன்டெல் P6 மற்றும் நெட்பர்ஸ்ட் தயாரிப்புகளை குறைக்கப்பட்ட வகுமம் (die) அளவினைக் கொண்டு (65 nm) தயாரித்தது. ஒரு வருடம் கழித்து, அது அதன் பரவலான பராட்டத்தக்க மைய நுண்கட்டமைப்பை வெளிப்படுத்தியது; தயாரிப்பு வரம்பானது செயலி செயல்திறனில் ஒரு விதிவிலக்கான தாவலாக அறிந்துகொள்ளப்பட்டது. அது பெரும்பான்மையான துறையில் அதன் முன்னணியை மீண்டும் பெறுவதில் ஒரு அடியாக இருந்தது. மாதிரி வரிசையில், தொடர்ந்த வருடத்தில் அடுத்த "டிக்"கை பார்த்தது, ஒரு செயலாக்கம் இந்த வரம்பை 65 இலிருந்து 45 நானோ.மீ க்கு சுருக்க மேம்படுத்தப்பட்டது, மேலும் அந்த ஆண்டு கழித்து அதன் நேர்மறையான திருத்தப்பட்ட செயலியான, நேஹலெம் வெளியீட்டைக் கண்டது.
இதைச் செய்கின்ற முதல் நுண்செயலி பெருநிறுவனமாக இன்டெல் இருக்கவில்லை. உதாரணமாக, 1996 ஆம் ஆண்டில் கிராபிக்ஸ் சில்லு வடிவமைப்பாளரான என்விடியா அதன் சொந்த வணிகம் மற்றும் சந்தை சிக்கல்களை 6 மாத அக தயாரிப்பு சுழற்சியை ஏற்றுக்கொண்டதன் மூலம் குறிப்பிட்டது. அதன் தயாரிப்புகள் தொடர்ந்து சந்தை எதிர்பார்ப்புகளைப் பூர்த்திசெய்யவில்லை.
XScale செயலி விற்பனை வணிகம்
ஜூன் 27, 2006 இல், இன்டெல்லின் XScale சொத்துக்களின் விற்பனை அறிவிக்கப்பட்டது. இன்டெல் XScale செயலி வணிகத்தை மார்வெல் டெக்னாலஜி குரூப்பிற்கு மதிப்பிடப்பட்ட 600 மில்லியன் டாலர் ரொக்கப் பணத்திற்கும், குறிப்பிடப்படாத கடன்களின் ஊகத்திற்கும் விற்க ஒத்துக்கொண்டது. இந்த நகர்வானது இன்டெல்லை அதன் ஆதாரங்களை அதன் x86 மற்றும் சேவையக வணிகங்களில் மையப்படுத்த அனுமதிக்கும் நோக்கம் கொண்டதாக இருந்தது. மேலும் கையகப்படுத்தல் நவம்பர் 9, 2006 இல் நிறைவுபெற்றது.
SRAMS மற்றும் நுண்செயலி
நிறுவனத்தின் முதல் தயாரிப்புகள் மாற்று பதிவக நினைவகம் மற்றும் நிலைமாறும்-அணுகல் நினைவக ஒருங்கிணை மின்சுற்றுக்கள் ஆகியவை ஆகும். மிகக் கடுமையான போட்டியில் DRAM, SRAM மற்றும் ROM சந்தைகளில் 1970 ஆம் ஆண்டுகள் முழுவதும் முன்னணி நிறுவனமாக இன்டெல் வளர்ந்தது. அதே நேரத்தில், இன்டெல் பொறியாளர்களான மேர்சியன் ஹோஃப், ஃபெடரிகோ ஃபாக்கின், ஸ்டேன்லி மேசர் மற்றும் மசடோஷி ஷிமா ஆகியோர் இன்டெல்லின் முதல் நுண்செயலியைக் கண்டுபிடித்தனர். முதலில் பிசிகாம் என்ற ஜப்பானிய நிறுவனத்திற்காக ஏற்கனவே பிசிகாமால் தயாரிக்கப்பட்ட கணிப்பான்களில் பல, ASICகளை மாற்றுவதற்காக உருவாக்கப்பட்டது. இன்டெல் 4004 ஆனது பெரும் சந்தையில் நவம்பர் 15, 1971 ஆம் ஆண்டில் முதலில் அறிமுகப்படுத்தப்பட்டது. இருப்பினும் மைக்ரோ செயலியானது 1980 ஆம் ஆண்டுகளின் மத்தி வரையில் இன்டெல்லின் முதன்மை வணிகமாக மாறவில்லை. (குறிப்பு: இன்டெல் வழக்கமாக டெக்சாஸ் இன்ஸ்ட்ரூமென்ட்ஸ் நிறுவனத்துடன் கிட்டத்தட்ட அதே நேரத்தில் நுண்செயலியின் கண்டுபிடிப்பிற்காக நன்மதிப்பை அளித்தது.)
DRAM இலிருந்து நுண்செயலிகள்
1983 இல், தனிநபர் கணினி சகாப்தத்தில் விடியலாக, இன்டெல்லின் இலாபங்களானவை ஜப்பானிய நினைவக உற்பத்தியாளர்களிடமிருந்து வந்த அழுத்தத்தால் வந்தன, அதன் பின்னர் தலைவர் ஆண்டி குரோவ் நிறுவனத்தை நுண்செயலிகளின் மையமாகக் கொண்டு இயக்கினார். குரோவ் இந்த மாற்றத்தை ஒன்லி த பரனாய்டு சர்வீவ் என்ற நூலில் விவரித்தார். அவரது திட்டத்தின் முக்கியக் கூறு கருத்தமைவாக இருந்தது, பின்னர் பிரபல 8086 நுண்செயலியின் வழித்தோன்றல்களுக்கான ஒற்றை ஆதாரமாக மாற இது அடிப்படையான மாற்றமாகக் கருதப்பட்டது.
அதுவரையில், ஒற்றை வழங்குநரின் மீதான தேவைக்கு வாடிக்கையாளருக்கான போதுமான நம்பகமான சிக்கலான ஒருங்கிணைவு சுற்றுக்களின் உற்பத்தியாளர் இல்லை, ஆனால் குரோவ் மூன்று வேறுபட்ட பிரதேசங்களிலுள்ள தொழிற்சாலைகளில் செயலிகளை உற்பத்தி செய்யத்தொடங்கினார், மேலும் ஜிலாக் மற்றும் AMD போன்ற போட்டியாளர்களின் சில்லு வடிவமைப்பு உரிமம் பெறலை முடிவுக்குக் கொண்டுவந்தார். 1980களின் இறுதியில் மற்றும் 1990களில் PC தொழிற்துறை வளர்ந்த போது, முதன்மையான நன்மையடைந்த நிறுவனங்களில் ஒன்றானது.
இன்டெல், x86 செயலிகள் மற்றும் IBM PC
right|thumb|230px|இன்டெல் 8742 இல் இருந்து ஒருங்கிணைக்கப்பட்ட மின்சுற்றான ஒரு 8-பிட் மைக்ரோகண்ட்ரோலரானது, 12 MHz இல் இயங்கும் CPU, 128 பைட்டுகளுடைய RAM, 2048 பைட்டுகளுடைய EPROM, மற்றும் அதே சில்லுவின் I/O ஆகியவற்றை உள்ளடக்கியுள்ளது. நுண்செயலியின் இறுதியான முக்கியத்துவத்தில் மாறாக, 4004 மற்றும் அதன் தொடர்ச்சிகளான 8008 மற்றும் 8080 ஆகியவை இன்டெல்லில் முக்கிய வருவாய் பங்களிப்புகளாக ஒருபோதும் இருந்ததில்லை. அடுத்த நுண்செயலியாக, 8086 (மற்றும் அதன் வகையான 8088) 1978 இல் முழுமையானது, இன்டெல் முக்கியமான சந்தைப்படுத்துதல் மற்றும் விற்பனையில் அந்த சில்லுக்காக "ஆபரேஷன் க்ரஷ்" என்ற பெயரிடப்பட்ட பிரச்சாரத்தைத் தொடங்கியது, மேலும் இது முடிந்தவரையில் செயலிக்காக பல வாடிக்கையாளர்களை வெல்லும் நோக்கம் கொண்டதாக இருந்தது. ஒரு வடிவமைப்பானது புதிதாக உருவாக்கப்பட்ட IBM PC பிரிவை வென்றது, இருப்பினும் இதன் முக்கியத்துவம் அந்த நேரத்தில் முழுமையாக உணரப்படவில்லை.
IBM தனது தனிநபர் கணினியை 1981 இல் அறிமுகப்படுத்தியது, மேலும் அது விரைவாக வெற்றியடைந்தது. 1982 இல், இன்டெல் 80286 நுண்செயலியை உருவாக்கியது, இது இரண்டு ஆண்டுகள் கழித்து IBM PC/AT இல் பயன்படுத்தப்பட்டது. IBM PC "க்ளோன்" உற்பத்தியாளரான காம்பேக், 1985 இல் வேகமான 80286 செயலி அடிப்படையிலான டெஸ்க்டாப் கணினியை உருவாக்கியது மற்றும் 1986 இல் முதல் 80386-அடிப்படைக் கணினியை விரைவில் பின்பற்றியது, இது IBM ஐ முந்திக்கொண்டு PC-இணக்க கணினிகளுக்கான போட்டிச் சந்தையை உருவாக்கியது, மேலும் இன்டெல்லை முக்கிய பாகங்கள் வழங்குநராக அமைத்தது.
1975 இல் நிறுவனம் மிக அதிகமான மேம்பட்ட 32-பிட் நுண்செயலியை உருவாக்கும் திட்டத்தைத் தொடங்கியது, இறுதியாக 1981 இல் Intel iAPX 432 ஆக வெளியிட்டது. அந்தத் திட்டமானது மிகுந்த பேராவல் கொண்டதானது மற்றும் செயலியானது அதன் செயல்திறன் இலக்குகளை ஒருபோதும் சந்திக்க முடியவில்லை, மேலும் இது சந்தையில் தோல்வியைத் தழுவியது. இன்டெல் அதற்குப் பதிலாக x86 கட்டமைப்பை 32 பிட்டுகளுக்கு நீட்டித்தது.
386 நுண்செயலி
இந்தக் காலகட்டத்தில் ஆண்ட்ரூ குரோவ் நிறுவனத்தைப் பாராட்டும் விதமாக திசைப்படுத்தினார், அவர் அதன் பெரும்பான்மையான DRAM வணிகத்தை நிறுத்தி, ஆதாரங்களை நுண்செயலி வணிகத்திற்கு மாற்றினார். 386 நுண்செயலியின் "ஒற்றை-ஆதாரம்" என்பதற்கான அவரது முடிவு அதிக முக்கியத்துவம் பெறும் சாத்தியமானது. இதற்கு முன்னர், நுண்செயலி உற்பத்தியானது அதன் ஆரம்ப நிலையில் இருந்தது, உற்பத்திச் சிக்கல்கள் தொடர்ந்து குறைக்கப்பட்டன அல்லது தயாரிப்பு நிறுத்தப்பட்டன, வாடிக்கையாளர்களுக்கு வழங்கல் தடைப்பட்டது. இந்த ஆபத்தைக் குறைக்க, இந்த வாடிக்கையாளர்கள் பொதுவாக பல்வேறு உற்பத்தியாளர்களை சில்லு உற்பத்தியை அதிகரிக்க வற்புறுத்தினர், இதனால் அவர்கள் தொடர்ச்சியான வழங்கலை உறுதிப்படுத்த பயன்படுத்த முடியும். 8080 மற்றும் 8086-வரிசை நுண்செயலிகள் பல நிறுவனங்களால் தயாரிக்கப்பட்டன, ஜில்லாக் மற்றும் AMD ஆகியவை குறிப்பிடத்தக்கவை. 386 வடிவமைப்பு உரிமத்தை பிற உற்பத்தியாளர்களுக்கு வழங்குவதில்லை, பதிலாக அதை மூன்று வேறுபட்ட பிரதேசங்களில் உள்ள தொழிற்சாலைகளில் உற்பத்திசெய்யும் முடிவை குரோவ் எடுத்தார், அந்த தொழிற்சாலைகள் சாண்ட கிளாரா, கலிபோர்னியா; ஹில்ஸ்போரோ, ஓரேகன்; மற்றும் சேண்ட்லரின் புறநகரான போனிக்ஸ், அரிசோனா; மேலும் வாடிக்கையாளர்களுக்கு இது நிலையான வழங்கலை அளிக்கும் என்று உறுதியளித்தார். 386 ஐ வலிமையான CPU தேர்வாக நிறுவப்பட்டதால் காம்பேக்கின் டெஸ்க்ப்ரோ 386 இன் வெற்றியினால், இன்டெல் அதன் வழங்குநராக பிரத்தியேக ஆதிக்க நிலையை அடைந்தது. இதிலிருந்து பெற்ற இலாபங்கள் அதிக-செயல்திறன் சில்லு வடிவமைப்பு மற்றும் அதிக-செயல்திறன் உற்பத்தி திறன்கள் ஆகிய இரண்டிற்குமான விரைவான வளர்ச்சிக்கான நிதியாக்கப்பட்டன, இது இன்டெல்லை 1990களின் ஆரம்பத்தில் துறையில் இயமற்ற முன்னிலை நிலைக்கு உயர்த்தியது.
486, பெண்டியம் மற்றும் இட்டானியம்
சாண்டா கிளாரா வடிவமைப்பு குழு 1993 இல் வழித்தோன்றலில் x86 கட்டமைப்புக்கு தொடங்கப்பட்டது, இது "P7" என்று குறியீடுப் பெயரிடப்பட்டது. முதல் முயற்சியானது ஒரு ஆண்டு கழித்து கைவிடப்பட்டது, ஆனால் ஹவ்லெட்-பேக்கர்டு பொறியாளர்களுடன் ஒருங்கிணைந்த திட்டத்தில் விரைவில் மீட்டமைக்கப்பட்டது, இருப்பினும் இன்டெல் முதன்மை வடிவமைப்பு பொறுப்புகளை எடுத்துக்கொண்டது. IA-64 64-பிட் கட்டமைப்பின் செயலாக்கத்தின் விளைவான இட்டானியம், இறுதியில் ஜூன் 2001 இல் அறிமுகப்படுத்தப்பட்டது. பாரம்பரிய x86 குறியீடு இயங்கும் இட்டானியமின் செயல்திறன் எதிர்பார்ப்புகளை அடையவில்லை, அது AMD மூலமாக அறிமுகப்படுத்தப்பட்ட முதல் x86 கட்டமைப்புக்கு 64-பிட் நீட்டிப்புகளுடன் வலிமையாகப் போட்டியிடுவதில் தோல்வியடைந்தது, இது x86-64 என்று பெயரிடப்பட்டது (ஆயினும் இன்டெல் நிறுவனம் Intel 64 என்பதைப் பயன்படுத்துகின்றது, முன்னதாக EM64T  என்று அறியப்பட்டது). 2009 இன் படி, இன்டெல் இட்டானியத்தை மேம்படுத்துவதை மற்றும் பரவலமர்த்துவதைத் தொடர்கின்றது.
ஹில்ஸ்பாரோ குழு வில்மேட்டி செயலிகளை வடிவமைத்தது (குறியீட்டுப் பெயர் P67 மற்றும் P68), இவை பெண்டியம் 4 ஆக சந்தைப்படுத்தப்பட்டது.
பெண்டியம் குறைபாடு
ஜூன் 1994 இல், இண்டல் பொறியாளர்கள் பெண்டியம் நுண்செயலியின் தசமப் புள்ளி கணிதத் துணைப்பிரிவில் ஒரு குறைபாட்டைக் கண்டறிந்தனர். குறிப்பிட்ட தரவு சார்பு நிலைகளின் கீழ், தசமப் புள்ளி பிரிவு செய்பணிகளின் முடிவுகளின் குறைந்த வரிசை பிட்டுகள் சரியற்றதாக இருக்கும், இந்தப் பிழையானது தசமப் புள்ளி செய்பணிகளில் அதிகமான பிழைகளை தொடர்ச்சியான கணிப்புகளில் விரைவில் விழைவிக்கும். இன்டெல் அந்தப் பிழையை எதிர்காலச் சில்லு திருத்தத்தில் சரிசெய்தது, இருப்பினும் அதனை வெளியிட மறுத்தது.
அக்டோபர் 1994 இல், லிஞ்ச்பர்க் கல்லூரியில் கணிதவியல் பேராசிரியரான டாக்டர். தாமஸ் நைஸ்லி தன்னிச்சையாக பிழையைக் கண்டறிந்தார். மேலும் இணையத்தில் அவர் அக்டோபர் 30 அன்று இடுகையிட்டார், இண்டெலுக்கு அனுப்பிய அவரது கேள்விக்கான எந்த பதிலையும் அது வரையில் அவர் பெறவில்லை. பிழை பற்றிய செய்தி இணையத்தில் விரைவாகப் பரவியது, அதன் பின்னர் தொழிற்துறை பத்திரிக்கைக்கும் சென்றது. ஏனெனில் அந்தப் பிழையானது சராசரி பயனரால் எளிதில் பிரதிபலிக்க முடிந்தது (பல எண்களின் வரிசையைக் கொண்டு பிழையைக் காண்பிக்க OS கணிப்பானில் உள்ளிட முடிந்தது), அது சிறிய பிழையானதால் மேலும் அது "அச்சுப்பிழை கூட இல்லை" என்ற இன்டெல்லின் அறிக்கைகள் பல்வேறு கணினிப் பயனர்களால் ஏற்கப்படவில்லை. 1994 இன் நன்றிசெலுத்துதல் நிகழ்வின் போது, த நியூயார்க் டைம்ஸ் பத்திரிக்கையாளர் ஜான் மார்கோஃப் தலைமையில் அந்தப் பிழையை முன்னிலைப்படுத்தி அமைதி ஓட்டத்தை நடத்தியது. இன்டெல் தனது நிலையில் இருந்து மாறியது மற்றும் ஒவ்வொரு சில்லையும் மாற்றம் செய்யும் வாய்ப்பை வழங்கியது, விரைவில் மிகப்பெரிய இறுதிப்பயனர் ஆதரவு அமைப்பை அமைத்தது. இது விளைவாக $500 மில்லியன் இன்டெல்லின் 1994 ஆம் ஆண்டு வருவாயில் அபராதம் விதிக்கப்பட்டது.
வஞ்சப்புகழ்ச்சியாக "பெண்டியம் குறைபாடு" நிகழ்வில் அதற்கான இன்டெல்லின் பதில் மற்றும் சூழ்ந்துள்ள ஊடகம் ஆகியவை இண்டெல்லை தொழில்நுட்ப வழங்குநர் பொதுவாக பெரும்பாலான கணினி பயனர்களுக்கான பிரபலத்தை அடைந்திருப்பதாக வெளிப்படுத்தியது. "இன்டெல் இன்சைடு" பிரச்சாரத்தில் இணைப்புக் கூரைச் சரியாகப் பொருத்துதல், அந்தப் பகுதியானது சிலவற்றால் இன்டெல்லுக்கான நேர்மறை நிகழ்வாகக் கருதப்பட்டது, அதன் பல வியாபார நடைமுறைகள் பெரும்பாலான இறுதிப்பயனரை நோக்கியதாக மாறியது, மேலும் போதுமான பொதுமக்கள் விழிப்புணர்வை ஏற்படுத்தியது, அதே வேளையில் (பெரும்பாலான பயனர்களுக்கான) நிலையான எதிர்மறைத் தோற்றங்களைத் தவிர்த்தது.